Υλικό Φυσικής-Χημείας	Επαγωγή
	Από τη μαγνητική ροή στη δύναμη σε ράβδο.



Η μεταλλική ράβδος ΑΓ μπορεί να κινείται όπως στο σχήμα, μέσα σε ένα κατακόρυφο ομογενές μαγνητικό πεδίο έντασης Β,  σε επαφή με δύο οριζόντιους ευθύγραμμους αγωγούς xx΄ και yy΄, οι οποίοι παρουσιάζουν αντίσταση R* ανά μονάδα μήκους, χωρίς τριβές. Την ίδια αντίσταση παρουσιάζει και ο αγωγός xy, ενώ η αντίσταση της ράβδου ΑΓ θεωρείται αμελητέα. 

Αν στο διάγραμμα δίνεται η μαγνητική ροή που διέρχεται από το σχηματιζόμενο ορθογώνιο xΑΓy, να χαρακτηρίστε ως σωστές ή λανθασμένες τις παρακάτω προτάσεις, δίνοντας σύντομες εξηγήσεις.
i)  Η ράβδος ΑΓ ξεκινά την κίνησή της από τη θέση της ράβδου xy.
ii)  Η κίνηση της ράβδου είναι ευθύγραμμη ομαλή.
iii) Για να μπορεί να πραγματοποιεί η ράβδος ΑΓ την παραπάνω κίνηση, πρέπει να δέχεται σταθερή οριζόντια εξωτερική δύναμη με κατεύθυνση ίδια με την ταχύτητα.
Απάντηση:


Η πρόταση είναι σωστή. Τη χρονική στιγμή t=0 η μαγνητική ροή που διέρχεται από την επιφάνεια xΑΓy είναι μηδενική. Αλλά Φ=Β∙S (δεχόμαστε ότι η κάθετη στην επιφάνεια έχει την κατεύθυνση της έντασης ), οπότε S=0 άρα ο ΑΓ βρίσκεται στη θέση του αγωγού xy.
Για το μέτρο της αναπτυσσόμενης στον αγωγό ΗΕΔ λόγω επαγωγής, έχουμε:



Αλλά ο ρυθμός μεταβολής της ροής  είναι ίση με την κλίση στο διάγραμμα Φ-t, όπου αυτή είναι σταθερή. Αλλά τότε θα έχουμε σταθερή ΗΕΔ και κατά συνέπεια σταθερή ταχύτητα υ του αγωγού. Η πρόταση είναι σωστή.

Έστω κάποια στιγμή που ο αγωγός ΑΓ έχει μετατοπισθεί κατά Δx. Τότε ο αγωγός ΑΓ διαρρέεται από ρεύμα με φορά από το Γ στο Α, αφού μόνο τότε η ασκούμενη από το πεδίο δύναμη Laplace αντιτίθεται στην κίνηση του αγωγού, άρα στην αιτία που την προκαλεί. 
Αλλά αφού ο αγωγός κινείται με σταθερή ταχύτητα πρέπει ΣF=0, που σημαίνει ότι απαιτείται να ασκείται στον αγωγό και μια εξωτερική δύναμη, αντίθετη της δύναμης Laplace με μέτρο:

 →


Η τελευταία εξίσωση μας λέει ότι η απαιτούμενη για την κίνηση του αγωγού εξωτερική δύναμη, δεν είναι σταθερή αλλά εξαρτάται από το χρόνο και η πρόταση είναι λανθασμένη.

